标题：刘旦
简介
武帝初崩，昭帝新立。燕王旦自以为是昭帝兄而不得立，心生不满，遂与宗室中山哀王之子刘长、齐孝王之孙刘泽等谋反。事败，以燕王至亲，勿治；而刘泽等人皆伏诛。事隔六年，燕王旦又联合左将军上官桀父子、御史大夫桑弘羊、盖长公主及其情人丁外人企图诛杀大司马霍光，废昭帝而欲自立。事未成，自杀。谥号剌王。
子孙后代：宣帝即位（前74年）后，封刘旦的两个子为侯，刘庆为新昌侯，刘贤为安定侯。又立长子刘建，为广阳顷王，二十九年薨。子穆王刘舜嗣，二十一年薨。子思王刘璜嗣，二十年薨。子刘嘉嗣。王莽时，皆废汉籓王为家人。刘嘉献符命于王莽，被赐姓王（“独以献符命封扶美侯，赐姓王氏”）。
人物生平
自荐太子
刘旦的两个哥哥刘据、刘闳死后， 自忖武帝六子之中惟己年长，依次第当立为太子，于是上书武帝，请求入宫值宿卫。武帝觉察到刘旦觊觎帝位，将其使者下狱治罪。此后，武帝又因刘旦违反汉律，私自招匿亡命之徒，令削减燕国良乡、安次、文安3县封地。武帝厌恶刘旦，前87年，立最小的儿子刘弗陵为太子。
首次叛乱
汉后元二年（前87）二月，汉武帝在巡行途中病、卒于（今陕西周至县东）五柞宫，太子刘弗陵即位，是为汉昭帝。在接到赐诸侯王的玺书时，他感觉书检上的玺封比以往要小，心中生疑，就派了寿西长、孙纵之、王孺等亲信以问礼仪为名，前往长安打探消息。王孺见到了执金吾郭广意后，询问：“先帝因何病而崩？立谁为帝？年几岁？”郭广意回答：“我当时只是待诏五莋宫，并未亲历。宫中盛言帝崩，之后，诸将军共立太子为帝，葬时也未出临。”一行人回到燕国，就把这个消息报给了燕王。刘旦（亲信）既未听到重臣言语，又未见到盖长公主，感觉事情很蹊跷。命中大夫至长安上书，请求为先帝立庙郡国。奏报闻，霍光不许，但褒赐燕王钱三千万，益封万三千户。这个结果让刘旦大怒：“我当为帝，何赐也！”刘旦开始与宗室中山哀王子长、齐孝王孙泽等人合谋，诈言以武帝时受诏，煽动百姓，招兵买马。 刘泽谋划从临淄发兵，与刘旦一同行动。郎中韩义等人数次劝谏，结果，参与进谏的十五人全部被刘旦杀了。会缾侯刘成在得知刘泽等的计划后，向青州刺史隽不疑告发了此事。汉始元元年（前86）八月，隽不疑收捕刘泽等人并上报朝廷。汉昭帝遣大鸿胪丞治，牵连至燕王。随即有诏，刘旦被赦免，而刘泽等人皆伏诛。刘成有功，受到加封。
再次叛乱
六年后，刘旦又与鄂邑盖长公主、上官桀、桑弘羊勾结，在郡国收买豪杰数千人为敢死士，准备篡位。汉元凤元年（前80）九月，盖长公主舍人之父稻田使者燕仓向朝廷告发，上官桀、桑弘羊、孙纵之伏诛，盖长公主自杀。刘旦在蓟城闻知事败，遂以绶带自绞。在王位38年，国除。
《汉书  武五子传》
旦壮大就国，为人辩略，博学经书、杂说，好星历、数术、倡优、射猎之事，招致游士。及卫太子败，齐怀王又薨，旦自以次第当立，上书求入宿卫。上怒，下其使狱。后坐臧匿亡命，削良乡、安次、文安三县。武帝由是恶旦，后遂立少子为太子。
帝崩，太子立，是为孝昭帝，赐诸侯王玺书。旦得书，不肯哭，曰：“玺书封小。京师疑有变。”遣幸臣寿西长、孙纵之、王孺等之长安，以问礼仪为名。王孺见执金吾广意，问：“帝崩所病？立者谁子？年几岁？”广意言：“待诏五莋宫，宫中讠雚言帝崩，诸将军共立太子为帝，年八九岁，葬时不出临。”归以报王。王曰：“上弃群臣，无语言，盖主又不得见，甚可怪也。”复遣中大夫至京师上书言：“窃见孝武皇帝躬圣道，孝宗庙，慈爱骨肉，和集兆民，德配天地，明并日月，威武洋溢，远方执宝而朝，增郡数十，斥地且倍，封泰山，禅梁父，巡狩天下，远方珍物陈于太庙，德甚休盛，请立庙郡国。”奏报闻。时大将军霍光秉政，褒赐燕王钱三千万，益封万三千户。旦怒曰：“我当为帝，何赐也！”遂与宗室中山哀王子刘长、齐孝王孙刘泽等结谋，诈言以武帝时受诏，得职吏事，修武备，备非常。
长于是为旦命令群臣曰：“寡人赖先帝休德，获奉北籓，亲受明诏，职吏事，领库兵，饬武备，任重职大，夙夜兢兢，子大夫将何以规佐寡人？且燕国虽小，成周之建国也，上自召公，下及昭、襄，于今千载，岂可谓无贤哉？寡人束带听朝三十余年，曾无闻焉。其者寡人之不及与？意亦子大夫之思有所不至乎？其咎安在？方今寡人欲挢邪防非，章闻扬和，抚慰百姓，移风易俗，厥路何由？子大夫其各悉心以对，寡人将察焉。”
群臣皆免冠谢。郎中成轸谓旦曰：“大王失职，独可起而索，不可坐而得也。大王一起，国中虽女子皆奋臂随大王。”旦曰：“前高后时，伪立子弘为皇帝，诸侯交手事之八年。吕太后崩，大臣诛诸吕，迎立文帝，天下乃知非孝惠子也。我亲武帝长子，反不得立，上书请立庙，又不听。立者疑非刘氏。”          即与刘泽谋为奸书，言少帝非武帝子，大臣所共立，天下宜共伐之。使人传行郡国，以摇动百姓。泽谋归发兵临淄，与燕王俱起。旦遂招来郡国奸人，赋敛铜铁作甲兵，数阅其车骑材官卒，建旌旗鼓车，旄头先驱，郎中侍从者着貂羽，黄金附蝉，皆号侍中。旦从相、中尉以下，勒车骑，发民会围，大猎文安县，以讲士马，须期日。郎中韩义等数谏旦，旦杀义等凡十五人。会缾侯刘成知泽等谋，告之青州刺史隽不疑，不疑收捕泽以闻。天子遣大鸿胪丞治，连引燕王。有诏勿治，而刘泽等伏诛。益封缾侯。
久之，旦姊鄂邑盖长公主、左将军上官桀父子与霍光争权有隙，皆知旦怨光，即私与燕交通。旦遣孙纵之等前后十余辈，多赍金宝走马，赂遗盖主。上官桀及御史大夫桑弘羊等皆与交通，数记疏光过失与旦，令上书告之。桀欲从中下其章。旦闻之，喜，上疏曰：“昔秦据南面之位，制一世之命，威服四夷，轻弱骨肉，显重异族，废道任刑，无恩宗室。其后尉佗入南夷，陈涉呼楚泽，近狎作乱，内外俱发，赵氏无炊火焉。高皇帝览踪迹，观得失，见秦建本非是，故改其路，规土连城，布王子孙，是以支叶扶疏，异姓不得间也。今陛下承明继成，委任公卿，群臣连与成朋，非毁宗室，肤受之诉，日骋于廷，恶吏废法立威，主恩不及下究。臣闻武帝使中郎将苏武使匈奴，见留二十年不降，还亶为典属国。今大将军长史敞无劳，为搜粟都尉。又将军都郎羽林，道上移跸，太官先置。臣旦愿归符玺，入宿卫，察奸臣之变。”  
是时，昭帝年十四，觉其有诈，遂亲信霍光，而疏上官桀等。桀等因谋共杀光，废帝，迎立燕王为天子。旦置驿书，往来相报，许立桀为王，外连郡国豪杰以千数。旦以语相平，平曰：“大王前与刘泽结谋，事未成而发觉者，以刘泽素夸，好侵陵也。平闻左将军素轻易，车骑将军少而骄，臣恐其如刘泽时不能成，又恐既成，反大王也。”旦曰：“前日一男子诣阙，自谓故太子，长安中民趣乡之，正讠雚不可止，大将军恐，出兵陈之，以自备耳。我帝长子，天下所信，何忧见反？”后谓群臣：“盖主报言，独患大将军与右将军王莽。今右将军物故，丞相病，幸事必成，征不久。”令群臣皆装。
王愈忧恐，谓广等曰：“谋事不成，妖祥数见，兵气且至，奈何？”会盖主舍人父燕仓知其谋，告之，由是发觉。丞相赐玺书，部中二千石逐捕孙纵之及左将军桀等，皆伏诛。旦闻之，召相平曰：“事败，遂发兵乎？”平曰：“左将军已死，百姓皆知之，不可发也。”王忧懑，置酒万载宫，会宾客、群臣、妃妾坐饮。王自歌曰：“归空城兮，狗不吠，鸡不鸣，横术何广广兮，固知国中之无人！”华容夫人起舞曰：“发纷纷兮寘渠，骨籍籍兮亡居。母求死子兮，妻求死夫。裴回两渠间兮，君子独安居！”坐者皆泣。
有赦令到，王读之，曰：“嗟乎！独赦吏民，不赦我。”因迎后姬诸夫人之明光殿，王曰：“老虏曹为事当族！”欲自杀。左右曰：“党得削国，幸不死。”后姬夫人共啼泣止王。会天子使使者赐燕王玺书曰：“昔高皇帝王天下，建立子弟以籓屏社稷。先日诸吕阴谋大逆，刘氏不绝若发，赖绛侯等诛讨贼乱，尊立孝文，以安宗庙，非以中外有人，表里相应故邪？樊、郦、曹、灌，携剑推锋，从高皇帝垦灾除害，耘锄海内，当此之时，头如蓬葆，勤苦至矣，然其赏不过封侯。今宗室子孙曾无暴衣露冠之劳，裂地而王之，分财而赐之，父死子继，兄终弟及。今王骨肉至亲，敌吾一体，乃与他姓异族谋害社稷，亲其所疏，疏其所亲，有逆悖之心，无忠爱之义。如使古人有知，当何面目复奉齐酎见高祖之庙乎！”
旦得书，以符玺属医工长，谢相二千石：“奉事不谨，死矣。”即以绶自绞。后夫人随旦自杀者二十余人。天子加恩，赦王太子建为庶人，赐旦谥曰剌王。旦立三十八年而诛，国除。